CELEX: 52015DP0451
Language: da
Date: 2015-12-16 00:00:00
Title: Europa-Parlamentets afgørelse af 16. december 2015 om forlængelse af mandatperioden for formanden for Den Europæiske Tilsynsmyndighed for Forsikrings- og Arbejdsmarkedspensionsordninger (EIOPA) (C8-0314/2015 — 2015/0904(NLE))

24.11.2017   
            
            
               DA
            
            
               Den Europæiske Unions Tidende
            
            
               C 399/238
            
         P8_TA(2015)0451
   Forlængelse af mandatperioden for formanden for Den Europæiske Tilsynsmyndighed for Forsikrings- og Arbejdsmarkedspensionsordninger (EIOPA)
   Europa-Parlamentets afgørelse af 16. december 2015 om forlængelse af mandatperioden for formanden for Den Europæiske Tilsynsmyndighed for Forsikrings- og Arbejdsmarkedspensionsordninger (EIOPA) (C8-0314/2015 — 2015/0904(NLE))
   (Godkendelse)
   (2017/C 399/50)
   
      Europa-Parlamentet,
   
               —
            
            
               der henviser til forslag fra Den Europæiske Tilsynsmyndighed for Forsikrings- og Arbejdsmarkedspensionsordningers (EIOPA's) tilsynsråd af 30. september 2015 om at forlænge mandatperioden for formanden for EIOPA i yderligere en femårig periode (C8-0314/2015),
            
         
               —
            
            
               der henviser til artikel 48, stk. 4, i Europa-Parlamentets og Rådets forordning (EU) nr. 1094/2010 af 24. november 2010 om oprettelse af en europæisk tilsynsmyndighed (Den Europæiske Tilsynsmyndighed for Forsikrings- og Arbejdsmarkedspensionsordninger), om ændring af afgørelse nr. 716/2009/EF og om ophævelse af Kommissionens afgørelse 2009/79/EF (1),
            
         
               —
            
            
               der henviser til sin forretningsorden,
            
         
               —
            
            
               der henviser til betænkning fra Økonomi- og Valutaudvalget (A8-0348/2015),
            
         
               A.
            
            
               der henviser til, at den første formand for EIOPA blev udpeget af EIOPA's tilsynsråd i 2011 for en periode på fem år efter en åben udvælgelsesprocedure i overensstemmelse med artikel 48, stk. 2, i forordning (EU) nr. 1094/2010;
            
         
               B.
            
            
               der henviser til, at EIOPA's tilsynsråd i henhold til artikel 48, stk. 4, i forordning (EU) nr. 1094/2010 og under hensyntagen til den i bestemmelsen omhandlede evaluering kan forlænge embedsperioden for formanden for EIOPA én gang, forudsat at forlængelsen bekræftes af Europa-Parlamentet;
            
         
               C.
            
            
               der henviser til, at EIOPA's tilsynsråd den 30. september 2015 foreslog at forlænge embedsperioden for den siddende formand for EIOPA, Gabriel Bernardino, med yderligere en femårsperiode og informerede Europa-Parlamentet herom;
            
         
               D.
            
            
               der henviser til, at Økonomi- og Valutaudvalget den 17. november 2015 afholdt en høring med Gabriel Bernardino, den siddende formand for EIOPA, hvor han efter en indledende redegørelse besvarede spørgsmål fra udvalgets medlemmer;
            
         
            
               1.
            
            
               godkender forslaget om en forlængelse af Gabriel Bernardinos embedsperiode som formand for EIOPA i yderligere en femårsperiode;
            
         
            
               2.
            
            
               pålægger sin formand at sende denne afgørelse til Rådet, Kommissionen, EIOPA og medlemsstaternes regeringer.
            
         
      (1)  EUT L 331 af 15.12.2010, s. 48.